
θέμα: «Προβάλλω το Εθνικό Πάρκο Σχινιά και Συμμετέχω στην προστασία του»

Επιμορφωτικό σεμινάριο Περιβαλλοντικής Εκπαίδευσης
Η Διεύθυνση Δευτεροβάθμιας Εκπαίδευσης Ανατολικής Αττικής δια των Υπευθύνων Περιβαλλοντικής Εκπαίδευσης Ευαγγελίας Αγγελίδου και Ελένης Κρητικού και ο Φορέας Διαχείρισης του Εθνικού Πάρκου Σχινιά συνδιοργανώνουν επιμορφωτικό σεμινάριο με θέμα «Προβάλλω το Εθνικό Πάρκο Σχινιά και Συμμετέχω στην προστασία του».
Το σεμινάριο απευθύνεται σε εκπαιδευτικούς της Δ/νσης Δ/θμιας Εκπ/σης Ανατ. Αττικής  και θα πραγματοποιηθεί στην αίθουσα πολλαπλών χρήσεων του Κωπηλατοδρομίου του Εθνικού Πάρκου Σχινιά το Σάββατο 20 Νοεμβρίου 2010 και ώρα 10.00-14.30. 
Στόχοι του σεμιναρίου είναι:
- να επανεκτιμήσουμε την αξία του Σχινιά αναγνωρίζοντας την ιστορική και οικολογική /περιβαλλοντική του σημασία (τη μοναδικότητά του ως τόπου που συγκεντρώνει μεγάλη ποικιλία φυσικών μεσογειακών οικοσυστημάτων σε μικρή έκταση και πολύ κοντά στο μεγαλύτερο αστικό κέντρο της Ελλάδας)
- να δραστηριοποιηθούμε ώστε να τον αναδείξουμε ως περιβαλλοντικό - πολιτιστικό πυρήνα της Αττικής μέσα από προγράμματα και δραστηριότητες Περιβαλλοντικής Εκπαίδευσης
- να αναζητήσουμε νέους τρόπους συμμετοχής και ενεργοποίησης του κοινού. 
Οι συμμετέχοντες εκπαιδευτικοί θα έχουν τη δυνατότητα  
-     να περιηγηθούν το Εθνικό Πάρκο Σχινιά και να γνωρίσουν τα χαρακτηριστικά του σημεία 
· να εργαστούν σε παράλληλα εργαστήρια προκειμένου να διερευνήσουν πιθανούς τρόπους προβολής και αποτελεσματικότερης προστασίας του μέσα από καινοτόμες παιδαγωγικές /διδακτικές προσεγγίσεις Περιβαλλοντικής Εκπαίδευσης 
· να ενημερωθούν από ειδικούς του Φορέα Διαχείρισης σε θέματα διαχείρισης και καλών πρακτικών 
Καλούνται οι εκπαιδευτικοί που ενδιαφέρονται να συμμετέχουν στο σεμινάριο να δηλώσουν συμμετοχή στους Υπευθύνους Περιβαλλοντικής Εκπαίδευσης. Διευκρινίζεται ότι το σεμινάριο θα παρακολουθήσουν 25 εκπαιδευτικοί της Δ/νσης Δ/θμιας Εκπ/σης Ανατ. Αττικής και θα τηρηθεί σειρά προτεραιότητας σύμφωνα με τη δήλωση συμμετοχής των ενδιαφερομένων.  
Στους συμμετέχοντες θα χορηγηθεί βεβαίωση συμμετοχής. 
Η παρούσα αναρτάται στο διαδίκτυο στην ιστοσελίδα της Δ/νσης. 

Ο Δ/ντής της Δ/νσης Δ/θμιας Εκπ/σης Ανατ. Αττικής

